Ieslodzījuma vietu pārvaldes

atklāta konkursa

**"Remontdarbu materiālu iegāde ar piegādi"**

**(iepirkuma identifikācijas numurs IeVP 2017/21)**

Piedāvājumu vērtēšanas protokols Nr. 2017/21/3

Rīgā, 2018. gada 24. janvārī

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr. 1 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Remontdarbu materiālu iegāde ar piegādi" (iepirkuma identifikācijas numurs IeVP 2017/21) (turpmāk – Iepirkums) sēdē plkst. 9.00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:**

Pārvaldes priekšnieka vietniece pulkvežleitnante Tatjana Trocka.

**Iepirkumu komisijas priekšsēdētāja vietniece:**

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova.

**Iepirkumu komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Tiesvedības daļas galvenā juriste virsleitnante Olga Sparāne;

Pārvaldes centrālā aparāta Projektu izstrādes daļas vecākā referente virsleitnante Una Zvaigzne.

**Protokolē:** Pārvaldes centrālā aparāta Iepirkumu un līgumu daļas jurists Nauris Ozoliņš.

**Iepirkuma priekšmets un īss tā apraksts:**

Remontdarbu materiālu iegāde ar piegādi.

**Piedāvājuma izvēles kritērijs:**

7.1. Piedāvājumu vērtēšana un salīdzināšana notiek saskaņā ar Nolikuma 7. punktā noteiktajiem saimnieciski visizdevīgākā Tehniskai specifikācijai atbilstošā piedāvājuma noteikšanas kritērijiem.

7.2. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |  |
| --- | --- | --- | --- |
| **N.p.k.** | **Vērtēšanas kritērijs** | **Maksimālais punktu skaits** | **Formula** |
| 1. | Kopējā piedāvātā cena, EUR bez PVN (C) | 85 | Zemākā piedāvājuma cena / Piedāvātā piedāvājuma cena x 85 |
| 2. | Atlaide % precēm, kas nav iekļautas tehniskajā specifikācijā, no to mazumtirdzniecības cenām (E) | 15 | Piedāvātās atlaides % / lielākā piedāvātā atlaide % x 15 |

7.3. Iepirkumu komisija piedāvājumu vērtēs atbilstoši visiem Nolikumā norādītajiem kritērijiem. Punkti tiks aprēķināti atbilstoši turpmāk norādītajam aprakstam un formulām:

**1.vērtēšanas kritērijs** Preces viszemākā nosacītā līgumcena (jāiekļauj visi paredzamie izdevumi, piegāde, izkraušana katra piegādes vietas noliktavā, nodevas un nodokļi izņemot PVN).

Piedāvājums ar viszemāko nosacīto līgumcenu tiks vērtēts ar maksimāli iespējamo punktu skaitu – 85. Pārējie piedāvājuma cenu punkti tiks aprēķināti, pielietojot formulu  
85 x (A / B) = C, kur:

85 – maksimāli iespējamais punktu skaits;

A – viszemākā piedāvājuma nosacīta līgumcena;

B – piedāvājuma nosacīta līgumcena, kurai aprēķina punktus;

C – attiecīgā piedāvājuma iegūtie punkti.

**2.vērtēšanas kritērijs** - Atlaide % precēm, , kas nav iekļautas tehniskajā specifikācijā, no to mazumtirdzniecības cenām saskaņā ar piedāvājumam pievienoto preču katalogu.

Atlaide % precēm, arī tām, kas nav iekļautas tehniskajā specifikācijā, no to mazumtirdzniecības cenām, tiks vērtēta ar maksimāli iespējamo punktu skaitu – 15. Pārējie piedāvājuma cenu punkti tiks aprēķināti, pielietojot formulu 15 x (D / F) = E, kur:

15 – maksimāli iespējamais punktu skaits;

D – piedāvātās atlaides %;

F – lielākā piedāvātā atlaide%;

E – attiecīgā piedāvājuma iegūtie punkti.

7.4. Galīgo vērtējumu katram piedāvājumam nosaka kopējā vērtēšanas tabulā, saskaitot katra piedāvājuma iegūtos punktus visos kritērijos (C+E). Maksimāli iespējamais punktu skaits – 100. Veicot aprēķinus, skaitļi tiek noapaļoti līdz divām zīmēm aiz komata.

7.5. Iepirkumu komisija, ja iesniegto piedāvājumu skaits ir vairāk par 3 (trīs), par konkursa uzvarētājiem izvēlas ne vairāk kā 3 (trīs) pretendentus, kuri atbilst Nolikuma prasībām un ir iesnieguši saimnieciski visizdevīgākos piedāvājumus. Par saimnieciski visizdevīgākajiem piedāvājumiem komisija atzīst piedāvājumus, kuri ieguvuši vislielāko punktu skaitu (C+E), tās to aritmētiskā secībā.

T. Trocka nosauc piedāvājumu iesniegušo pretendentu:

**Saņemto piedāvājumu skaits: 1 (viens)**

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģistrācijas Nr. |
| Sabiedrība ar ierobežotu atbildību (turpmāk – SIA) "Tirdzniecības nams "Kurši"", reģ.Nr.40003494995 | Brīvības gatve 301, Rīga, LV- 1006 | 2017.gada 22.martā,  plkst. 9:39 | 4509 |

J. Baranova nosauc pretendenta finanšu piedāvājumu:

|  |  |
| --- | --- |
| **Pretendents SIA "Tirdzniecības nams "Kurši"", reģ.Nr.40003494995** | |
| **Nosacītā Līgumcena**, EUR\* bez PVN | **8016,12** |

M. Vekmanis informē par Nolikumā noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
|  |  |
| 4.1.1. | **apliecinājums**, ka piedāvātās preces kvalitāte, kvantitāte atbilst Nolikuma 1. pielikumā norādītajām prasībām, un pretendenta piedāvātajai produkcijai ir kvalitātes kontroles institūcijas (kuras kompetence ir atzīta) izsniegts sertifikāts, kas apliecina preces atbilstību noteiktām tehniskajām specifikācijām vai standartiem (atbilstoši preces raksturojumam un Nolikuma 1.pielikumā norādītajiem preču grupu veidiem); |
| 4.1.2. | **apliecinājums**, ka pretendents apņemas nodrošināt pasūtīto preču bezmaksas piegādi 2 (divu) darba dienu laikā jebkurā Nolikuma 1.4.2.apakšpunktā minētajā Vienošanās izpildes vietā, neatkarīgi no pasūtīto preču daudzuma; |
| 4.1.3. | apstiprinājums no pretendenta piegādātājiem par preču (kas atbilst Nolikumā 1.pielikumā norādītajai nomenklatūrai) iepirkšanu, norādot piegādājamo preču nomenklatūru (pamatojoties uz Nolikumā 1.pielikumā norādītajām preču grupām, vismaz 5 (piecām) preču grupām pēc pretendenta izvēles) un sadarbības ilgumu; sadarbības ilgums jābūt ilgāk par 1 (vienu) gadu (sadarbības ilgums skaitās līdz piedāvājumu iesniegšanas termiņa Iepirkumam); |
| 4.1.4. | **apliecinājums,** ka pretendents darbojas Nolikuma 1.3.punktā norādītājā preču tirdzniecībasjomā vismaz 3 (trīs) Iepirkuma priekšmetam atbilstošu līgumu izpildē juridiskām personām, personām, kas nav juridiskas personas (piemēram, personālsabiedrībām) un/vai valsts pārvaldes iestādēm. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds preču piegādes apjoms, kas nav mazāks par Iepirkuma kopējo plānoto līgumcenu (133 999,99 EUR) (apliecinājumā jānorāda līguma apjomu un preču saņēmēja kontaktpersonas kontaktinformāciju); |
| 4.1.5. | pretendentam **jāiesniedz atsauksmes** no Nolikuma 4.1.4.apakšpunktā minēto preču saņēmējiem, par iepriekšējo 2 (divu) gadu laikā (t.i. 2015., 2016.gadā un 2017. gada līdz piedāvājumu iesniegšanas dienai) pieredze remontdarbu materiālu piegādes jomā (lai apliecinātu minēto, pretendentam jāiesniedz Pretendenta sagatavots pieredzes saraksts saskaņā ar Nolikuma 5.pielikumā pievienoto formu, klāt pievienojot pasūtītāju atsauksmes, kuras ir noformētas atbilstoši Dokumentu juridiskā spēka likuma prasībām). |
| 4.1.6. | **apliecinājums** (un saraksts, kasatbilst Nolikuma 4.pielikumā norādītajam), autotransporta reģistrācijas dokumentus vai citus pierādījumus tam, ka visam pakalpojumu izpildei (preču piegādei) iesaistītajam transporta līdzekļiem oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzums nepārsniedz EURO 5 standartus.  Oglekļa dioksīda emisijas un piesārņotāju emisijas uz kilometru nosaka ar standartizētām testu procedūrām, kuras veic Eiropas Komisijas Uzņēmējdarbības un rūpniecības ģenerāldirektorāta automobiļu nozares mājaslapā internetā vai Apvienoto Nāciju Organizācijas Eiropas Ekonomiskās komisijas Iekšzemes transporta komitejas mājaslapā internetā norādītie akreditētie tehniskie dienesti attiecībā uz transportlīdzekļiem, kuriem šādas testu procedūras piemērojamas saskaņā ar normatīvajiem aktiem par tipa apstiprinājumu. Ja transportlīdzekļiem šādas standartizētas testu procedūras nepiemēro, transportlīdzekļa darbmūža enerģijas patēriņu, kā arī oglekļa dioksīda emisijas un piesārņotāju emisijas uz kilometru nosaka, izmantojot ražotāja sniegto informāciju |
| 4.1.7. | apliecinājums, kas atbilst Nolikuma 3.pielikumā norādītajam |
| 4.1.8 | pretendentam kopā ar piedāvājumu jāiesniedz izdrukas no Valsts ieņēmumu dienesta Elektroniskās deklarēšanas sistēmas par pretendenta (attiecīga komersanta, kurš piedalās Iepirkumā) un tā piedāvājumā norādīto apakšuzņēmēju vidējām stundas tarifa likmēm profesiju grupās. |
| 4.1.9. | Gadījumā, ja pretendentam Nolikuma 4.1.10. apakšpunktā norādītājā izdrukā no Valsts ieņēmumu dienesta Elektroniskās deklarēšanas sistēmas ailē "Atbilstība 80 % no vidējās stundas tarifa likmes valstī" parādās atzīme "Neatbilst", pretendentam jāiesniedz detalizēts rakstveida paskaidrojums, tas ir, paskaidrojums par atšķirību starp par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās. Pretendentam jāiesniedz detalizētu rakstveida paskaidrojumu arī gadījumā, ja Nolikuma 4.1.11.apakšpunktā norādītajā izdrukā no Valsts ieņēmumu dienesta Elektroniskās deklarēšanas sistēmas ailē "Atbilstība minimālajai stundas tarifa likmes valstī" parādās atzīme "Neatbilst". |
| 4.1.10. | **apliecinājums**, ka visām precēm un materiāliem tiks nodrošināts garantijas termiņš, pēc preces iegādes, atbilstoši preču ražotāja norādītājiem parametriem. |
| 4.1.11. | pretendents **iesniedz apliecinājumu**, ka tiks nodrošināta iespēja pasūtītājam pasūtīt Preces atbilstoši piedāvājumā iesniegtajam preču katalogam ar visu preču sortimentu, arī tām, kas nav iekļautas (norādītas) Tehniskās specifikācijas sarakstā (tabulā), ar piedāvājumā noteikto pastāvīgo atlaidi. Pretendentam jāņem vērā, ka šis punkts ir iekļauts vērtēšanas kritērijā, ko kura tiks aprēķināti un piešķirti punkti. |
| 5.1. | pretendentam **jāiesniedz apliecinājums** (gada bilances peļņas un zaudējumu aprēķini vai analogs dokuments no valsts, kurā pretendents ir reģistrēts) par tā vidējo gada apgrozījumu 3 (trīs) iepriekšējo finanšu gadu (2014., 2015. un 2016. gadu ) un 2017. gada (līdz piedāvājuma iesniegšanas brīdim) laikā. Pretendenta vidējam gada apgrozījumam norādītajā laikā jābūt vismaz divreiz lielāks par piedāvāto kopējo nosacīto līgumcenu. |

|  |  |
| --- | --- |
| **Nolikuma apakšpunkta Nr.** | **Pretendenta nosaukums**  **SIA "Tirdzniecības nams "Kurši""** |
| 4.1.1. | Iesniegts/atbilsts |
| 4.1.2. | Iesniegts/atbilsts |
| 4.1.3. | Iesniegts/atbilsts |
| 4.1.4. | Iesniegts/atbilsts |
| 4.1.5. | Iesniegts/atbilsts |
| 4.1.6. | Iesniegts/atbilsts |
| 4.1.7. | Iesniegts/atbilsts |
| 4.1.8. | Iesniegts/atbilsts |
| 4.1.9. | Nav nepieciešams |
| 4.1.10. | Iesniegts/atbilsts |
| 4.1.11. | Iesniegts/atbilsts |
| 5.1. | Iesniegts/atbilsts |

Iepirkumu komisija norāda, ka atbilstoši Publisko iepirkuma Pārejas noteikumu 2. punktam, ja iepirkums vai iepirkuma procedūra ir izsludināta vai lēmums par iepirkuma vai iepirkuma procedūras uzsākšanu, ja iepirkums vai iepirkuma procedūra nav jāizsludina, ir pieņemts pirms šā likuma spēkā stāšanās dienas, tad iepirkums vai iepirkuma procedūra pabeidzama, tai skaitā apstrīdama vai pārsūdzama, saskaņā ar tā likuma noteikumiem, kas bija spēkā attiecīgā iepirkuma vai iepirkuma procedūras izsludināšanas vai lēmuma par tās uzsākšanu pieņemšanas dienā.

Pasūtītājs Iepirkumu ir izsludinājis 2017. gada 22. februārī, publicējot paziņojumu par līgumu Iepirkumu uzraudzības biroja mājaslapā internetā. Attiecīgi turpmāk Iepirkums izvērtējams saskaņā ar Publisko iepirkumu likumu, kas bija spēkā iepirkuma "Remontdarbu materiālu iegāde ar piegādi" (iepirkuma identifikācijas numurs IeVP 2017/21) izsludināšanas brīdī, tā, Publisko iepirkumu likuma redakcija, kas bija spēkā līdz 2017.gada 27.februārīm (turpmāk – Likums).

Iepirkumu komisija, izvērtējot pretendenta iesniegto piedāvājumu, konstatē, ka pretendenta, tehniskais piedāvājums atbilst Tehniskās specifikācijas prasībām.

J. Baranova informē, ka pretendentamfinanšu piedāvājumā nav konstatētas aritmētiskas kļūdas.

SIA "Tirdzniecības nams "Kurši"" iesniegtais piedāvājums ir vienīgais un atbilst visām atklāta konkursa Nolikuma prasībām. Lai izpildītu Nolikuma formālās prasības, Iepirkumu komija aprēķina saimnieciski izdevīgāko piedāvājumu: 1. vērtēšanas kritērijs punktos = 8016,12/8016,12\*85=85; 2. vērtēšanas kritērijs punktos = 15/15\*15=15. Atbilstoši Nolikuma 7.4. apakšpunktam, galīgais vērtējums ir 1. kritērija un 2. kritērija summa, kas atbilstoši ir 100 punkti.

Saskaņā ar Likuma 56.panta septīto daļu, pasūtītājam pienākums pārtraukt iepirkuma procedūru neiestājas tad, ja pasūtītājs var objektīvi pamatot, ka atlases prasības iepirkuma dokumentos ir objektīvas un samērīgas – nepamatoti neierobežo piegādātāju konkurenci, un ir noteiktas samērīgi līguma priekšmetam. Savukārt, ja pasūtītājs nevar pamatot izvirzīto atlases prasību objektivitāti un samērīgumu, tam ir pienākums pārtraukt iepirkuma procedūru.

Latvijā ir daudz uzņēmumu, kas nodarbojas ar remontmateriālu tirdzniecību un piegādi, vienlaikus nodrošinot pakalpojuma sniegšanu klientam, piemēram, SIA "DEPO DIY", SIA "KRŪZA" , AS "Kesko Senukai Latvia" un citi.

Tādējādi pasūtītājs konstatē, ka konkrētajā tirgū ir daudz citu uzņēmumu (firmas), kas piegādā individuālos aizsardzības līdzekļus un varētu atbilst atklāta konkursa noteiktajām pretendentu atlases prasībām, kuri nav pieteikušies ar atlases prasībām nesaistītu iemeslu dēļ.

Saskaņā ar Iepirkumu uzraudzības biroja skaidrojumu, pasūtītājs var nepārtraukt iepirkumu gadījumā, ja pretendentu atlases prasības ir objektīvas un samērīgas.

Nolikumā ir ietvertas tikai minimālās Likuma 39.1 pantā, noteiktās pretendenta kvalifikācijas prasības, kas ievērojot Likuma regulējumu, jāizpilda visiem pretendentiem.

Nolikumā ir ietvertas tikai samērīgas prasības par pretendenta saimniecisko un finansiālo stāvokli (pretendenta vidējam gada apgrozījumam norādītajā laikā jābūt vismaz divreiz lielākam nekā piedāvātajai kopējai līgumcenai – Nolikuma 5.1.punkts). Šī prasība atbilst Likuma 41.panta, minimālajām prasībām par pretendenta saimniecisko un finansiālo stāvokli.

Ņemot vērā to, ka Nolikumā izvirzītās prasības pretendentiem ir objektīvas un samērīgas, proti, Nolikumā ir iekļautas Likuma noteiktās minimālās prasības, kas objektīvi nepieciešamas iepirkuma līguma izpildei un kuras pasūtītājs nevar neiekļaut, Iepirkumu komisija nolēma vērtēt SIA "Tirdzniecības nams "Kurši"" iesniegto piedāvājumu.

Likuma 39.1panta trešās daļas 1.punkts noteic, ka pasūtītājs pārbaudi par Likuma 39.1panta pirmajā daļā, noteikto pretendentu izslēgšanas gadījumu esamību atklātā konkursā veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.

Atbilstoši Likuma 39.1panta septītās daļas prasībām, attiecībā uz pretendentiem, kuriem būtu piešķiramas līguma slēgšanas tiesības, nav konstatēti Likuma 39.1pantā (redakcija, kas bija spēkā līdz 2017.gada 27.februārīm) noteiktie izslēgšanas nosacījumi.

Saskaņā ar E-izziņu sistēmas datubāzes saņemto informāciju, pretendentam: SIA "Tirdzniecības nams "Kurši"", reģ. Nr.40003494995:

– Iepirkuma piedāvājuma iesniegšanas termiņa pēdējā dienā (t.i., 2017.gada 22.martā) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 (viens simts piecdesmit) *euro*;

– lēmuma par iespējamu iepirkuma līguma slēgšanas tiesību piešķiršanu pieņemšanas dienā nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 (viens simts piecdesmit) *euro*;

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Pārvaldes rīkotā iepirkuma (atklāta konkursa) "Remontdarbu materiālu iegāde ar piegādi", identifikācijas Nr. IeVP 2017/21 par uzvarētāju atzīt un līguma slēgšanas tiesības piešķirt SIA "Tirdzniecības nams "Kurši"", reģ. Nr. 40003494995.
2. Saskaņā ar Likuma 32.panta otrās daļas nosacījumiem (redakcija, kas bija spēkā līdz 2017. gada 27.februārim), informēt visus pretendentus par Iepirkumu komisijas lēmuma 1.punktā norādīto triju darbdienu laikā pēc Iepirkumu komisijas lēmuma pieņemšanas.
3. Atbilstoši Pārvaldes 2017. gada 12. septembra iekšējiem noteikumiem Nr. 1/16–n.–27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līgumu noslēgšanu ar Iepirkumu komisijas lēmuma 1.punktā norādīto pretendentu.
4. Saskaņā ar Likuma 27.panta pirmo daļu (redakcija, kas bija spēkā līdz 2017.gada 27. februārim) par Iepirkuma procedūras rezultātiem publicēt informāciju Iepirkumu uzraudzības biroja mājas lapā ne vēlāk kā triju darbdienu laikā pēc pretendentu informēšanas.

**Sēde beidzās:** plkst. 9.40

Iepirkumu komisijas priekšsēdētāja: T. Trocka

Iepirkumu komisijas locekļi: M. Vekmanis

V. Petruhins

O. Sparāne

U. Zvaigzne

Protokolētājs: N. Ozoliņš